b'\n_START_ARTICLE_\nNikola Mili\xc4\x87evi\xc4\x87\n_START_PARAGRAPH_\nNikola Mili\xc4\x87evi\xc4\x87 (Zve\xc4\x8danje, kraj Omi\xc5\xa1a, 27. studenoga 1922. \xe2\x80\x93 Zagreb, 1. o\xc5\xbeujka 1999.) - hrvatski pjesnik, prevoditelj i javni djelatnik._NEWLINE_Nakon studija knji\xc5\xbeevnosti radio je kao novinar i jezi\xc4\x8dni urednik, a zatim kao sveu\xc4\x8dili\xc5\xa1ni nastavnik. Kao pjesnik pripadao je krugova\xc5\xa1ima. U prvoj fazi svojeg pjesni\xc5\xa1tva bio je svezan uz zavi\xc4\x8dajne motive, dok poslije tematizira intimnu sferu. Dijelom je pod utjecajem Lorce, a spaja tradicionalni izraz s modernim senzibilizmom. Pisao je i putopisnu i autobiografsku prozu (Sa stola i koljena, 1965.). Bio je vrstan prevoditelj i antologi\xc4\x8dar (Antologija svjetske ljubavne poezije, 1968.; Zlatna knjiga \xc5\xa1panjolske poezije, 1973.).\n_START_SECTION_\nNagrade i priznanja\n_START_PARAGRAPH_\n1994. je godine dobio nagradu Vladimir Nazor za \xc5\xbeivotno djelo.'